Direttorat għas-Saħħa Ambjentali .td_uid_2_61adc59d71edb_rand.td-a-rec-img{text-align:left}.td_uid_2_61adc59d71edb_rand.td-a-rec-img img{margin:0 auto 0 0} Il-prodotti Vitamins + Minerals, Orange Flavour , Electrolytes Tablets, Ecosize, lemon flavour, Electrolytes Tablets, strawberry flavour u Electrolytes Tablets, lemon flavour tad-ditta Aptonia m'għandhomx jiġu kkunsmati minħabba l-possibilità li fihom ingredjent li potenzjalment fih l-ethylene oxide. Id-Direttorat għas-Saħħa Ambjentali avża lill-pubbliku li wara li rċieva informazzjoni permezz tas-Sistema Rapida tal-Ikel u l-Għalf, il-prodotti m'għandhomx jiġu kkunsmati. Il-prodotti affettwati huma: Il-lottijiet L21.140 u L21.189 tal-Vitamins + Minerals, Orange Flavour x 30 tablets. Il-lot L21.167 tal-Electrolytes Tablets, 2 x 10 tablets, lemon flavour L-ethylene oxide huwa pestiċida li l-użu tiegħu fl-ikel mhuwiex awtorizzat fl-Unjoni Ewropeja, iżda hu awtorizzat f'pajjiżi barra l-UE. Għalkemm il-konsum tal-prodott mhux ta' riskju immedjat, hemm riskju ikbar jekk ikel differenti li jkun ikkontaminat b'din il-kimika jittiekel għal perjodu ta' żmien. Għaldaqstant, wieħed għandu jnaqqas kemm jista' jkun il-konsum ta' prodotti li jkun fihom din il-kimika, anke jekk f'livell baxx. Din it-twissija qed tinħareġ ukoll wara li kien hemm qbil bejn l-istati membri fl-UE. Għal aktar informazzjoni, il-pubbliku jista' jċempel lis-Servizzi tal-Ispettorat tas-Saħħa fuq numru tat-telefon 2133 7333 mit-8:00 ta' filgħodu sas-2:30 ta' waranofsinhar jew jibgħat email fuq mhi@gov.mt . Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61adc59d72773_rand.td-a-rec-img{text-align:left}.td_uid_3_61adc59d72773_rand.td-a-rec-img img{margin:0 auto 0 0}